Йән биргәнгә – йүн бирә, ти халыҡ. Бәләкәй Коляның әсәһе яғынан туғандары Мария менән Татьяна ла малайҙы иғтибарһыҙ ҡалдырмай. 1943 йылда үҫмерҙе Татьяна апаһы Ырымбурға алып китә. Ике йөҙ саҡрым араны йәйәүләп үтә улар. Сос малай ебеп төшмәй. Тимер юлсылар әҙерләгән уҡыу йортона уҡырға инә, ситтән тороп музыкаль училищела белем ала. Уҡыуын тамамлағас, бер йыл балалар уҡыта.